સલમાન ખાનની ફિલ્મ ‘રેસ 3'એ બોક્સ-ઓફિસ પર સારી શરૂઆત કરી હતી, પરંતુ ફર્સ્ટ વીકેન્ડ પછી એના કલેક્શનમાં ખાસ્સો એવો ઘટાડો થયો હતો. સલમાનના સ્ટારડમ અને ‘રેસ' ફ્રેન્ચાઇઝીના કોમ્બિનેશનના લીધે આ ફિલ્મ તમામ રેકોર્ડ્ઝ તોડશે એવી આશા હતી. જોકે, એ શક્ય ન બન્યું. આ ફિલ્મના બોક્સ-ઓફિસના કલેક્શનમાં ખાસ્સા ઘટાડા માટે મુખ્ય કારણ એ છે કે, ક્રિટિક્સ દ્વારા નેગેટિવ રિવ્યૂઝ અપાયા તેમજ ખૂદ સલમાનના ફેન્સે એને નિરાશાજનક ગણાવી હતી. એટલું જ નહીં સલમાનના ફેન્સે જ ટ્વિટર પર ‘We Don't Want Dabangg 3' ટ્રેન્ડ પણ શરૂ કર્યો હતો.